รบกวนสอบถามคุณค่ะ ดิฉันปวดกลางหลังช่วงล่างมาประมาณ 2 อาทิตย์แล้ว ส่วนตัวนั่งห่อไหล่ จึงพยายามปรับให้นั่งตรงขึ้นและซื้อยาทา รู้สึกดีขึ้น แต่เมื่อคืนเข้าห้องน้ำผิดปกติ ปัสสาวะ 3 รอบ ซึ่งปกติจะเข้าแค่1รอบ อีกทั้งวันนี้ทานของเผ็ดแล้วมีอาการปวดท้องน้อยด้านซ้าย ดิฉันมีโอกาสจะเป็นโรคไตหรือนิ่วไหมคะ แล้ววิธีการรักษาจำเป็นต้องผ่าตัดหรือไม่คะ
สวัสดีครับ อาการทานของเผ็ดแล้วปวด น่าจะเกิดจาก กระเพาะอาหารอักเสบอาการปวดท้องน้อยด้านซ้าย มีสาเหตุหลายอย่างครับ ได้แก่การตกไข่ก่อนมีประจำเดือนการปวดเกร็งขณะมีประจำเดือนภาวะอักเสบภายในอุ้งเชิงกรานการท้องนอกมดลูกการแท้งบุตรมีซีสต์ในรังไข่ หรือรังไข่มีความผิดปกติท่อนำไข่อักเสบมีเนื้องอกในมดลูกเยื่อบุโพรงมดลูกเจริญผิดที่อาจจะเป็นมะเร็งระยะ ลุกลาม ของรังไข หรือมดลูกได้ครับ ส่วนอาการปวดปัสสาวะบ่อยผิดปกติกลางคืน ถ้าไม่มีแสบขัด ปนเลือด ก็อาจเป็นเพราะมีก้อนไปกดกระเพาะปัสสาวะ ถ้าประจำเดือนมาตรงกำหนด ก็ไม่น่าเกิดจากการตั้งครรภ์ครับ ควรไปปรึกษาแพทย์เพื่อตรวจภายในและวินิจฉัยแยกโรคให้ชัดเจนครับ จะผ่าตัดหรือไม่ขึ้นกับการวินิจฉัยของแพทย์ครับกรุณาอ่านเพิ่มเติม เรื่องปวดท้องน้อยได้ที่นี่ครับ